1902. évi január 27-éről. 
173 
elhunytak iránti tiszteletnek és hogy nevük jegyzőkönyvileg 
megörökítessék. (Megtörténik.) 
Dr. D 0 b r 0 V i t s Mátyás a recens syphilisnek igen elha- 
nyagolt esetét mutatja be, mely inunctiós gyógymódra szépen javul. 
Dr. Kováts György a Fiúméban létesült Herczegh 
sanatoriumot ismerteti, mely 3 us([ue 16 éves leánygyermekek 
felvételére van berendezve, az intézet segélyezésére engedélye- 
zett sorsjátékot a tagok figyelmébe ajánlja. Adott esetben az 
intézet pártfogását ajánlja. 
Ezen tárgygyal kapcsolatosan eszmecsere indult meg 
Pozsonyban létesítendő tüdőbeteg-sanatorium felállítása kérdé- 
sében. A szakosztály Dr. V á m o s s y Istvánt bízta meg az ügy 
tanulmányozásával. 
Végül Dr. Schmid Hugó Bassini eljárása szerint operált 
szabadsérv esetét mutatja be. 
Egyéb tárgy nem lévén elnök az ülést bezárja. 
Harmadik ülés 1902. április 16-án. 
Elnök: Dr. Velits D. Jegyző: Dr. Hardtmuth Károly. 
Elnök megnyitja az ülést. Dr. Fischer Jakab felolvassa 
VirchoAv Rudolfnak ezen czím alatt „Zűr Erinnerung“, „Blátter 
des Dankes für meine Freunde“ az egyesületnek megküldött 
hálairatát azon meleghangú üdvözlésért, melyben az egyesület 
a kiváló tudóst születésének 80. évfordulója alkalmából része- 
sítette. A szakosztály tagjai nagy érdekkel hallgatták az agg 
tudósnak mesteri tollal irt sajnos csak hézagos önéletrajzát, 
mely egyúttal az orvosi tudománynak a haladását is tünteti 
fel. Különösen megható volt az a melegség, melylyel socialis 
működéséről emlékezik meg és az a buzdítás, melyben a kar- 
társakat serkenti, hogy a nép javára dolgozzanak. „Bízzatok a 
népben és dolgozzatok érte — így fejezi be érdekes fejtegetését 
— akkor a jutalom el nem maradhat. Ez az én hitvallásom 
és evvel azt hiszem, amíg csak élek, be fogom érni.“*) 
Elnök az ülést ezután berekeszti. 
*) Az agg tudósnak ezen hálairata egyúttal utolsó munkája is volt. 
A kérlelhetlen halál 1902. szeptember hó 5-én ragadta ki az élők sorából. 
